**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА 43-ОТО**

**НАРОДНО СЪБРАНИЕ**

**ДО**

**Г-ЖА ЛИЛЯНА ПАВЛОВА**

**МИНИСТЪР НА РЕГИОНАЛНОТО**

**РАЗВИТИЕ И БЛАГОУСТРОЙСТВОТО**

**В Ъ П Р О С**

От **Иван Валентинов Иванов**– народен представител от ПГ „БСП лява България“

На основание чл. 90 ал. 1 от Конституцията на Република България и чл. 92 от ПОДНС поставям въпрос

**ОТНОСНО:** Бенефициенти, кандидатстващи за изграждане, реконструкция и/или рехабилитация на водоснабдителни системи и съоръжения, в агломерации с под 2 000 е.ж

**УВАЖАЕМА ГОСПОЖО МИНИСТЪР,**

Към Министърът на земеделието и храните бе зададен въпрос относно приложение на Оперативна програма за развитие на селските райони 2014-2020 в сектор „Води” с конкретно искане да бъдат упоменати общините, на чиито територии може да бъдеустановен или прогнозиран воден стрес (засушаване и недостиг на вода) и лошо качество на питейната вода. В отговорът бе посочено, че информация относно методологията за определяне на общините с установен „воден стрес”, както и конкретните общини може да се получи от Министерството на регионалното развитие и благоустройството, което извършва мониторинг в тази област и разполага с методологията и база данни на населените места с нарушено водоснабдяване.

Във връзка с горепосоченото, моля да ми посочите конкретните общини на чиито територии може да бъдеустановен или прогнозиран воден стрес (засушаване и недостиг на вода) и лошо качество на питейната вода към настоящия момент, без оглед на бъдещи актуализации.

*Моля, на настоящия въпрос да отговорите писмено.*

**Иван Иванов**

Народен представител от ПГ БСП ЛБ